Хуан Пабло Раба

**Хуан Пабло Раба** (); тав. 14 январ 1977, Богота, Колумбия) — ҳунарпеша ва продюсери колумбӣ ва аргентинии Амрикои Лотинӣ. Ӯ дар Колумбия таваллуд шудааст ва дар Аргентина ва Испониё ба воя расидааст.

## Зиндагинома
Хуан 14 январи соли 1977 дар шаҳри Боготаи Колумбия таваллуд шуда, дар Аргентина ва Испания ба воя расидааст. Номи ӯро аз бобояш Хуан ва писарамакаш Пабло гузоштаанд.

Ӯ дар академияи «Actuemos» таҳсил кардааст. Вай инчунин дар якчанд дарсҳои актёрӣ иштирок кардааст (Taller De Creacion De Personaje, Taller de Actuacion, Taller de Expresion Corporal), ки дар он ҷо ба ӯ пластикии бадан ва кор дар эҷоди симои афсонавӣ таълим дода шудааст.

## Фаъолият
Раба баъдан ба Колумбия баргашта ва ҳамчун модел кор кард. Вай аз шабакаи телевизионии -и колумбӣ кор хост ва ба ӯ пешниҳод карданд, ки дарси актёрӣ гирад.  Вай дар Богота бо Эдгардо Роман дарси актёрӣ гирифт ва сипас таҳсилашро дар Ню Йорк дар Донишкадаӣ Ли Страсберг идома дод.

Дере нагузашта, вай як дӯсташро ба дарси актёрӣ ҳамроҳӣ кард, ки дар он ҷо профессори колумбӣ Эдгардо Роман аз маҳорати актёрии Раба ба ваҷд омада буд.  Раба рӯҳбаланд шуда, ба аудиторияҳо шурӯъ кард. Ду моҳ пас аз санҷиши аввалини худ, шабакаи Caracol аз ӯ хоҳиш кард, ки дар силсилафилми телевизионии *Amor En Forma* нақш бозӣ кунад, ки гақшҳои асосиро Хулио дел Мар ва Жарик Леон бозидаанд. Соли 1999 дар силсилафилми телевизионии «Marido y mujer» нақши хурд бозид.

Дарҳол пас аз он, ӯ дар силсилафилми телевизионии *La reina de Queens* нақши асосиро гирифт. Тақрибан дар ҳамон вақт ӯ дар намоишномаи театрии «Chronicle of a Death Foretold», ки аз рӯи китоби Габриэл Гарсиа Маркес буд, баромад кард.

Баъдтар шабакаи венесуэлии RCTV аз ӯ хоҳиш кард, ки дар теленовелаи *Viva La Pepa* нақш бозад. Ин боиси пешниҳоди пайдо шудан дар *La niña de mis ojos* шуд, ки ба фаъолияти байналмилалии Раба оғоз кард. Соли 2002 дар "Mi gorda bella" Раба нақши Орестес Виллануева Меркуриро бозид, ки ба Валентинаи некдил ошиқ мешавад.

Соли 2004 ӯ барои RCTV дар теленовелаи *Estrambótica Anastasia* рӯи навор баромад. Соли 2005 ӯ ба Колумбия баргашт ва дар силсилафилми телевизионии шабакаи Caracol *Por amor a Gloria* нақш бозид. Соли 2006 ӯ дар филми *Una Abuela Virgen* ва ҳамчун қаҳрамони асосӣ дар филми телевизионии *Soltera y sin Compromiso* баромад кард.

Солҳои баъдӣ ӯ дар чандин сериалҳо нақш бозид. Соли 2008 Раба дар *El Cartel de los sapos*, дар як эпизоди финалии *Tiempo* соли 2009 ва дар як эпизоди *Mental* баромад кард. Баъд аз ин, ӯ дар *Los Caballeros Las Prefieren Brutas* иштирок дошт. 

Соли 2010 Раба дар ремейки теленовелаи машҳури бразилии Ҳамсон нақши Саид Ҳошимро бозид,ки ӯро дар тамоми дунё шинохта кард. Дар ин лоиҳа Раба бо ҳунармандони машҳури Амрикои Лотинӣ аз қабили Сандра Эчеварриа, Маурисио Очманн, Саул Лисазо, Даниэл Луго ва дигарон ҳунарнамоӣ намудааст. Соли 2013 ӯ қаҳрамони асосӣ дар *Los secretos de Lucía* буд.

Соли 2014, ӯ ҳамчун Густаво Гавирия, ҷияни Пабло Эскобар дар Наркос қабул шуд. Вай изҳор дошт, ки ин барои ӯ як қиссаи хеле шахсӣ буд, зеро амакаш аз ҷониби Эскобар кушта шудааст. Соли 2015 Раба ба мавсими сеюми *Agents of S.H.I.E.L.D.*  ҳамчун Ҷоӣ Гутерреси ғайриинсонӣ ҳунарнамоӣ намуд.

## Ҳаёти шахсӣ
Соли 2003 ӯ бо рӯзноманигори колумбӣ Паула Кинтерос вохӯрд, ки бо ӯ 6 декабр дар маросими *пойлучӣ Селтик* дар Лос Рокеси Венесуэла издивоҷ кард.

Соли 2006, ӯ ва Паула аз ҷудоии худ эълон карданд, ки баъдан соли 2007 талоқи онҳо амалӣ гашт.

Моҳи августи соли 2011 ӯ дар як маросими хусусӣ дар Майамӣ, Иёлоти Муттаҳида бо барандаи телевизион Моника Фонсека издивоҷ кард. 19 июли соли 2012 занаш писарашон Хоакин Раба Фонсекаро таваллуд кард. Раба велосипедрони фаъол аст ва ҳоло дар Майамӣ зиндагӣ мекунад. Бо оилааш дар созмонҳои ҳуқуқи башар ва ҳайвонот хеле фаъол аст.

## Филмнома
### Филмҳо

### Телевизион

## Эзоҳ

## Пайвандҳо

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Колумбия
Гурӯҳ:Ҳунарпешамардони телевизиони Колумбия
Гурӯҳ:Ҳунарпешамардони Испанӣ ва Амрикои Лотинӣ
Гурӯҳ:Ҳунарпешаҳои мард асри XX
Гурӯҳ:Ҳунарпешаҳои мард асри XXI